Diari Oficial de la Generalitat Valenciana


Sumari del DOGV 9570, del 06-04-2023 (2023/3686)

RESOLUCIÓ de 31 de març de 2023, de la consellera de Justícia, Interior i Administració Pública, per la qual es publica l'Acord de 16 de febrer de 2023, de la Junta Electoral Central, pel qual s'aproven els models de les actes a utilitzar per les meses i juntes electorals en les eleccions de les entitats locals menors de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3686


Data del document
:   31-03-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 31 de març de 2023, de la consellera de Justícia, Interior i Administració Pública, per la qual es publica l'Acord de 16 de febrer de 2023, de la Junta Electoral Central, pel qual s'aproven els models de les actes a utilitzar per les meses i juntes electorals en les eleccions de les entitats locals menors de la Comunitat Valenciana. [2023/3686]  
  
D'acord amb el que es preveu en l'article 6 del Decret 5/2019, de 16 de juny, del president de la Generalitat i l'article 4 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, resolc:  
  
Primer  
Publicar en el Diari Oficial de la Generalitat Valenciana l'acord de 16 de febrer de 2023, de la Junta Electoral Central, pel qual s'aproven els models de les actes a utilitzar per les meses i juntes electorals de les entitats locals menors de la Comunitat Valenciana, dictat en virtut de l'article 19.1 lletra g) de la Llei orgànica 5/1985, de 19 de juny, del règim electoral general.  
  
Segon  
Els models de les actes indicades estan contemplats en el Decret 38/2023, de 24 de març, del Consell, de regulació de les característiques de les paperetes, sobres i la resta de material electoral a utilitzar en les eleccions a les entitats locals menors (DOGV Num. 9565, de 30.03.2023), al qual es pot accedir mitjançant l'enllaç següent:  
  
https://dogv.gva.es/datos/2023/03/30/pdf/2023\_3257.pdf  
  
València, 31 de març de 2023.- La consellera de Justícia, Interior i Administració Pública: Gabriela Bravo Sanestanislao.  
  
  
«ACORD de 16 de febrer de 2023, de la Junta Electoral Central, pel qual s'aproven els models de les Actes a utilitzar per les Meses i Juntes Electorals en les eleccions de les entitats locals menors de la Comunitat Valenciana.  
  
La Junta Electoral Central, en la sessió del dia de la data, ha adoptat l'acord que es transcriu respecte de l'assumpte de referència.  
Exp. 261/410  
Autor: Sr. Sotssecretari de la Conselleria de Justícia, Interior i Administracions Públiques de la Comunitat Valenciana.  
Models d'actes a utilitzar per les Meses i Juntes Electorals en les eleccions a entitats locals menors de la Comunitat Valenciana.  
  
ACORD  
  
Aprovar, de conformitat amb el que s'estableix en l'article 19.1 g) de la Llei orgànica del Règim Electoral General, a proposta de la Conselleria de Justícia, Interior i Administració Pública de la Generalitat Valenciana, els models d'actes amb vista a la seua inclusió en el Decret del Consell a què es refereix en la seua sol·licitud i amb vista a utilitzar per les Meses electorals: d'escrutini i de sessió; i els models d'actes a utilitzar per les Juntes Electorals: les de constitució, d'escrutini general, de sessió de l'escrutini general i de proclamació d'electes, en les eleccions a entitats locals menors, amb les següents observacions:  
- En les actes d'escrutini general i de proclamació d'electes de la Junta Electoral, on consta la referència als «interventors» ha d'aparéixer «representants», en concloure la tasca dels interventors el dia de la votació. Així mateix, en el quadre amb els vots obtinguts per cada candidat (nom i cognoms i sigles), ha d'incloure's una columna on s'indique el nombre d'electes.  
  
- En les actes de constitució i de sessió de l'escrutini general de la Junta Electoral ha d'eliminar-se la referència al municipi i a l'entitat local menor, ja que hi ha una única acta per a cada procés electoral.  
Traslladar el present acord a la Conselleria de Justícia, Interior i Administració Pública de la Generalitat Valenciana, que ordenarà la publicació en el Butlletí Oficial de la Comunitat Autònoma.  
  
Palau de Congrés dels Diputats, 16 de febrer 2023.  
  
El president  
Miguel Colmenero Menéndez de Luarca»